Biblioteke in metro het nou gratis WiFi | News24
Biblioteke in metro het nou gratis WiFi
Gratis WiFi by biblioteke in die metro is gister amptelik in Uitenhage bekend gestel deur die uitvoerende burgemeester van die metro, Danny Jordaan (links), die minister van telekommunikasie en die posdienste, Siyabonga Cwele, en raadslid Feziwe Sibeko. Foto: VERSKAF
GRATIS internet vir inwoners van die Nelson Mandelabaai-metro is amptelik deur die minister van telekommunikasie en die posdiens, Siyabonga Cwele, bekend gestel.
Dié projek behels dat alle biblioteke in die metro – Port Elizabeth, Uitenhage en Despatch – nou WiFi-kolle geword het.
“Om mense met mekaar te konnekteer deur middel van die internet is vir ons baie belangrik. Hulle sal nou toegang hê tot vinnige, betroubare internet,” het Cwele hier gesê.
“Ons het dit nou moontlik gemaak vir jong leerlinge om toegang te hê tot opvoedkundige inhoud en om ordentlike navorsing te kan doen, wat hulle in staat stel om betyds voor te berei vir ’n klas, hul sillabus te voltooi en hopelik hul uitslae te verbeter,” het hy bygevoeg.
Toe die minister ophou praat, het die gehoor vinnig hul selfone aan die WiFi gekonnekteer.
Die minister het verbruikers gemaan om nie die gratis internet te misbruik nie.
Plakkate gaan aangebring word en opgeleide studente sal mettertyd by die metro se biblioteke diens doen om verbruikers te help om die WiFi te gebruik.
Muizenberg 16:52 PM
Road name: Alantic Road Eastbound